കെ.എ.എസ്: 105 നിയമന ശിപാര്ശകളും പി.എസ്.സി അംഗീകരിച്ചു തിരുവനന്തപുരം: കെ.എ.എസിലെ മൂന്ന് സ്ട്രീമുകളിലായി റിപ്പോര്ട്ട് ചെയ്ത 105 ഒഴിവുകളിലേക്കുള്ള നിയമന ശിപാര്ശകള് പി.എസ്.സി അംഗീകരിച്ചു. നവംബര് ഒന്നിന് പി.എസ്.സി ആസ്ഥാനത്തുെവച്ച് നിയമന ശിപാര്ശകള് ഒരുമിച്ച് ഉദ്യോഗാര്ഥികള്ക്ക് കൈമാറും.ഇതോടൊപ്പം കേരള സ്റ്റേറ്റ് ലാന്ഡ് യൂസ് ബോര്ഡില് അഗ്രികള്ച്ചര് ഓഫിസര്, പുരാവസ്തു വകുപ്പില് റിസര്ച്ച് ഓഫിസര് അടക്കം 36 തസ്തികകളില് വിജ്ഞാപനം പ്രസിദ്ധീകരിക്കാന് തിങ്കളാഴ്ച ചേര്ന്ന കമീഷന് തീരുമാനിച്ചു. ലാന്ഡ് റവന്യൂ വകുപ്പില് കോണ്ഫിഡന്ഷ്യല് അസിസ്റ്റന്റ് സെലക്ഷന് േഗ്രഡ് പട്ടികജാതിവര്ഗം, പി.എസ്.സിയില് ഓഫിസ് സൂപ്രണ്ട് പട്ടികജാതിവര്ഗം, കേരള പൊലീസില് അസി. സബ് ഇന്സ്പെക്ടര് പട്ടികവര്ഗം, കേരള പൊലീസ് സബോര്ഡിനേറ്റ് സര്വിസില് വുമണ് പൊലീസ് കോണ്സ്റ്റബിള് വുമണ് പൊലീസ് ബറ്റാലിയന് പട്ടികവര്ഗം, കേരള പൊലീസ് ആംഡ് പൊലീസ് ബറ്റാലിയന് ആംഡ് പൊലീസ് അസി. സബ് ഇന്സ്പെക്ടര് പട്ടികവര്ഗം, വിവിധ ജില്ലകളില് പൊലീസ് സര്വിസില് പൊലീസ് കോണ്സ്റ്റബിള് പട്ടികവര്ഗം, പാലക്കാട്, മലപ്പുറം ജില്ലകളില് വിവിധ വകുപ്പുകളില് കോണ്ഫിഡന്ഷ്യല് അസി. േഗ്രഡ് 2 പട്ടികവര്ഗം, വിവിധ ജില്ലകളില് കേരള പൊലീസ് സര്വിസില് പൊലീസ് കോണ്സ്റ്റബിള് ആംഡ് പൊലീസ് ബറ്റാലിയന് പട്ടികജാതിപട്ടികവര്ഗം, ട്രാവന്കൂര് കൊച്ചിന് കെമിക്കല്സ് ലിമിറ്റഡില് ടൈപ്പിസ്റ്റ് ക്ലര്ക്ക് ഡി.എ.ഓര്ത്തോ മോഡറേറ്റ്, കെ.ടി.ഡി.സി ലിമിറ്റഡില് സ്റ്റെനോഗ്രാഫര് തുടങ്ങിയ തസ്തികയിലേക്കുള്ള പ്ലസ് ടുതല മുഖ്യപരീക്ഷ അര്ഹതാ പട്ടിക പ്രസിദ്ധീകരിക്കും. മെഡിക്കല് വിദ്യാഭ്യാസ വകുപ്പില് അസിസ്റ്റന്റ് പ്രഫസര് അനാട്ടമി ഓണ്ലൈന് പരീക്ഷ നടത്താനും തീരുമാനമായി.